Document ID: 32007R1189

KOMISIJAS REGULA (EK) Nr. 1189/2007
(2007. gada 11. oktobris),
ar ko nosaka vērtības samazinājuma koeficientus, kas jāpiemēro lauksaimniecības produktu iepirkumam intervencē 2008. grāmatvedības gadā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1978. gada 2. augusta Regulu (EEK) Nr. 1883/78, ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa (1), un jo īpaši tās 8. panta 1. daļas otro teikumu,
tā kā:
(1)
Saskaņā ar 3. panta 1. punkta b) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (2) intervences pasākumus lauksaimniecības tirgu regulēšanai finansē Eiropas Lauksaimniecības garantiju fonds (ELGF).
(2)
Saskaņā ar Regulas (EEK) Nr. 1883/78 8. pantu to lauksaimniecības produktu vērtības samazinājums, kurus uzglabā valsts intervences noliktavās, ir jāaprēķina, tos iepērkot. Vērtības samazinājuma procentuālās daļas maksimālais lielums katram attiecīgajam produktam nedrīkst pārsniegt starpību starp iepirkuma cenu un paredzēto realizācijas cenu. Minētā procentuālā daļa jānosaka pirms grāmatvedības gada sākuma. Turklāt Komisija iepirkšanas laikā var proporcionāli ierobežot vērtības samazinājumu, tomēr šī proporcija nedrīkst būt mazāka par 70 % no kopējā vērtības samazinājuma.
(3)
Kārtība, kādā izdarāms vērtības samazinājuma aprēķins, noteikta VIII pielikuma 1., 2. un 3. punktā Padomes 2006. gada 21. jūnija Regulā (EK) Nr. 884/2006, ar ko nosaka sīki izstrādātus piemērošanas noteikumus Padomes Regulai (EK) Nr. 1290/2005 attiecībā uz intervences krājumu glabāšanas pasākumu finansēšanu, ko veic Eiropas Lauksaimniecības garantiju fonds (ELGF), un intervences krājumu glabāšanas darbību iegrāmatošanu, ko īsteno dalībvalstu maksājumu aģentūras (3).
(4)
Dažiem produktiem 2008. grāmatvedības gada laikā jānosaka koeficienti, kas intervences aģentūrām jāpiemēro attiecīgo produktu ikmēneša iepirkuma vērtībai, lai aģentūras varētu noteikt vērtības samazinājuma summas.
(5)
Šajā regulā paredzētie pasākumi ir saskaņā ar Lauksaimniecības fondu komitejas atzinumu,
IR PIEŅĒMUSI ŠO REGULU.
1. pants
Attiecībā uz produktiem, kuri minēti pielikumā un kurus no 2007. gada 1. oktobra līdz 2008. gada 30. septembrim pēc to iepirkšanas valsts intervencē nodod glabāšanā vai pārņem intervences aģentūras, intervences aģentūras katru mēnesi iepirkto produktu vērtībai piemēro minētajā pielikumā norādītos vērtības samazinājuma koeficientus.
2. pants
Izdevumu summas, ko aprēķina, ņemot vērā šīs regulas 1. pantā minēto vērtības samazinājumu, paziņo Komisijai deklarācijās, kas izstrādātas saskaņā ar Komisijas Regulu (EK) Nr. 883/2006 (4).
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2007. gada 1. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 11. oktobrī

Labels: 3
2
19
6